אני נרגשת לספר לכם על פרוייקט חדש שנקרא שותפות למטבח. מדובר בשיתוף פעולה בין מספר בלוגריות טבעוניות, ומסתמן שהולך להיות כיף וטעים ביותר: כל פעם נבחר חומר גלם אחר, וכל אחת תיצור איתו מתכון מיוחד בשביל הפרוייקט. הפעם השותפות הן נופר יערי מהבלוג לא על החסה לבדה, סיון מאירי מסיו-פוד, נטלי הולדינג מ-The Vlog ואנוכי, שפחתכם הנאמנה. כמו שכבר הבנתם, בחרנו בירק פופולרי ואהוב: כרובית!
הלביבות האלה אפויות כמובן, והן פריכות מבחוץ, רכות מבפנים, ריחניות ומתובלות ויש להן טעם מיוחד שמזכיר אוכל הודי. אני לא מתיימרת להבין משהו מהחיים שלי בבישול הודי, אבל אם הייתי יושבת במסעדה הודית והיו מגישים לי אותן ואומרים לי שהן הודיות, כנראה שהייתי מאמינה. על-אף שהקוקוס הוא רכיב די מפתיע כאן (לטובה, לטובה), מה שבעיקר מפתיע בשבילי הוא הכוסברה. אתם מכירים את האנשים שאלה שממש שונאים כוסברה? לא מסוגלים שהיא אפילו תיגע להם בצלחת? אז עד לא מזמן – ממש לא מזמן – אני הייתי אחת האנשים האלה. קראתי איפשהו שזה משהו גנטי, שיש איזה גן מוזר או משהו שעושה לכוסברה טעם של סבון. החדשות הטובות הן שככל הנראה ניתן להתגבר על זה, כי בתקופה האחרונה גיליתי שאני כבר לא שונאת כוסברה (או שלמדתי לאהוב טעם של סבון). לפעמים אפילו יש מתכונים שנראה לי שצריך אותה, כמו במתכון הזה למשל. אי לי מושג איך זה קרה… אולי הגניבו לי אותה לאוכל ככה בלי ששמתי לב? חוצפה.
את כזו מקסימה. פשוט כיף לקרוא אותך ולבשל את המתכונים שלך! (למרות שלעיתים קרובות מידי הם יותר מדי מאתגרים עבורי…) המשיכי כך, ותודה רבה!
יצאו זהובות, יפות וטעימות להפליא!
תודה רבה ושאפו על הפרוייקט החדש!
תודה רבה! כיף לשמוע! נשמע טעים עם תפוחי אדמה, אולי אנסה את זה גם מתישהו.
נפלא , נפלא , כולכן !!!!!
הכנתי הערב (עם שינויים קלילים) ויצא מעולה מעולה מעולה. טעים. ממש. אבל ממש. טעים. ממש.
הכנתי היום את הלביבות כרובית בטטה ויצא נהדר!!
חייבת וידוי, טיגנתי אותן במעט שמן על מנת שהבעייתיים יאכלו, זה עבד חלקית..
מישהי ניסתה להחליף את הכרובית בתפוחי אדמה מגוררים? יש לנו בעיה עם כרובית… או ירק אחר? אולי קישוא?
לא ניסיתי, אבל לא נראה לי שתהיה בעיה להשתמש בתפו"א (הייתי מועכת אותם יחד עם הבטטה). אם קישוא, חשוב לסנן היטב לפני.
האם אפשר להחליף את הקוקוס במשהו אחר ?
אפשר לנסות שקדים או אגוזים טחונים.
מנחשת שכן. אם את רוצה להיות בטוחה שהכל יידבק את יכולה לנסות עם קמח תפוחי אדמה, אבל אני כמעט בטוחה שזה יעבוד גם עם קמח רגיל או כוסמין.
קודם כל,האתר מדהים לגמרי!הכנתי כבר כמה דברים לבן זוגי ויצא מושלם!
שאלה-האם סלסה לא חריפה של עגבניות וכוסברה יכולה להתאים לטבילת הקציצות?
היי, תודה רבה! נראה לי שיכול להתאים – לי זה נשמע טעים בכל אופן.
שאלה נוספת-האם ניתן לטגן את הקציצות או שהכנתן מתאימה רק לתנור?
היי! המתכון נשמע מעולה, אבל יש לי בכל זאת שאלה אחת. אני יודע שבארץ רוב הקוקוס הטחון שמגיע בשקיות בסופר ארוז מראש הוא ממותק. זו הכוונה? או שלחפש אחד שהוא לא ממותק?
קוקוס טחון לרוב אינו ממותק, עד כמה שידוע לי. אף פעם לא נתקלתי בסוג שהיה ממותק.
בשבילי הטעם של קמח החומוס היה דומיננטי מדי, בפעם הבאה אחליף אותו במשהו אחר. חוץ מזה זה היה מוצלח מאוד. אני לא מעכתי לגמרי את הכרובית אלא חתכתי אותה קטן מאוד והוספתי לשתי דקות טיגון עם הבצל- זה נותן עוד עניין בקציצות.
זה יצא מעולה!
יצא לי טעים מאוד אבל מתפרק, ,מדוע?
קשה לי לדעת מכאן… האם עקבת אחרי המתכון במדויק?
עשיתי את הלביבות כרובית בטטה וקוקוס, יצא פשוט מדהים. לא היה לי אבקת קארי וג'ינג'ר, אבל כן היה ממרח קארי אדום במקרר, שמית כמה כפות, זה יצא מושלם, והוסיף חריפות מעולה (גם פלפל חריף לא היה אז זה ממש סגר את הפינה).
שמחה לשמוע, וטוב לדעת שזה עובד גם עם ממרח קארי!
הנראה יאמי ופשוט! האם אפשר להחליף את הקוקוס הטחון בחלב קוקוס?
לא, זה יהיה מרקם אחר לגמרי. אפשר להחליף בשקדים/אגוזים טחונים, או להשמיט ולהוסיף עוד קמח חומוס במקום, אבל אז מאבדים את טעם הקוקוס שמאוד מוסיף לטעמי.
תודה!!! אחד הדברים הטעימים שהכנתי.. חששתי מקמח חומוס שישתלט אבל הוא ממש לא הורגש. פריכות, רכות ופשוט מופלאות!!!!! (אני וויתרתי על קארי וקוסברה) המרכיבים האלו פשוט משנים את עצמם ומתאחדים ליצירה מופלאה.
הייתה לי בעיה קלה בהפיכנ של הלביבות לאחר 15 שעה בתנור.
הן היו מושיות ועדינות, לא התפרקו אך כמעט אך כן "נפצעו" בפעולה.
15 שעות?! או 15 דקות? אם מדובר ב-15 דקות, אולי היה צריך לתת להן קצת יותר זמן.